Document ID: 32007R0738

UREDBA KOMISIJE (ES) št. 738/2007
z dne 28. junija 2007
o prilagoditvi količin obveznosti dobave za uvoz trsnega sladkorja v skladu s Protokolom AKP in Sporazumom z Indijo za obdobje dobave 2006/2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 31 Uredbe,
ob upoštevanju naslednjega:
(1)
Člen 12 Uredbe Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (2) določa podrobna pravila za določanje količin obveznosti dobave z dajatvijo nič za proizvode z oznako KN 1701, izražene v enakovredni količini belega sladkorja, za uvoz iz držav podpisnic Protokola AKP in Sporazuma z Indijo.
(2)
Te količine so bile za obdobje dobave 2006/2007 določene z Uredbo Komisije (ES) št. 81/2007 z dne 29. januarja 2007 o določitvi količin obveznosti dobave za uvoz trsnega sladkorja v skladu s Protokolom AKP in Sporazumom z Indijo za obdobje dobave 2006/2007 (3).
(3)
Člen 7(1) in (2) Protokola AKP določa pravila, če količine, dogovorjene z državo AKP, niso dobavljene.
(4)
Pristojni organi Konga, Slonokoščene obale, Kenije, Madagaskarja ter Trinidada in Tobaga so obvestili Komisijo, da ne bodo mogli dobaviti dogovorjenih količin v celoti in da ne želijo dodatnega obdobja dobave.
(5)
Po posvetovanju z zadevnimi državami AKP je zato treba ponovno dodeliti nedobavljene količine za obdobje dobave 2006/2007.
(6)
Uredbo (ES) št. 81/2007 je zato treba razveljaviti ter v skladu s členom 12(1) in (2)(c) Uredbe št. 950/2006 prilagoditi količine obveznosti dobave za obdobje dobave 2006/2007.
(7)
Odstavek 2 člena 14 Uredbe (ES) št. 950/2006 navaja, da se odstavek 1 navedenega člena ne uporablja za količino, ki se ponovno dodeli v skladu s členom 7(1) ali (2) Protokola AKP. Količina, ki je bila ponovno dodeljena na podlagi te uredbe, se zato mora uvoziti pred 30. junijem 2007. Zaradi pozne odločitve o tej ponovni dodelitvi in časa, ki je dopuščen za zahtevke za uvozna dovoljenja, pa bo nemogoče upoštevati ta rok. Zato je treba uporabiti člen 14(1) Uredbe (ES) št. 950/2006 tudi za količine, ki so bile ponovno dodeljene na podlagi te uredbe.
(8)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Količine obveznosti dobave za uvoz proizvodov z oznako KN 1701, izražene v enakovrednih tonah belega sladkorja, iz držav podpisnic Protokola AKP in Sporazuma z Indijo za obdobje dobave 2006/2007 za vsako zadevno državo izvoznico, se prilagodijo, kot je navedeno v Prilogi.
Člen 2
Z odstopanjem od člena 14(2) Uredbe (ES) št. 950/2006 se člen 14(1) navedene uredbe uporablja za količine, ki so bile ponovno dodeljene na podlagi te uredbe in uvožene po 30. juniju 2007.
Člen 3
Uredba (ES) št. 81/2007 se razveljavi.
Člen 4
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. junija 2007

Labels: 3
17
18
5